ເກົາຫຼີໃຕ້ ຈະຊ່ອຍ ພາກໃຕ້ຊູດານ ສ້າງນະຄອນຫຼວງໃໝ່
ບໍລິສັດເກົາຫຼີໃຕ້ ຈະຊ່ອຍສ້າງ ນະຄອນຫຼວງໃໝ່ໃຫ້ແກ່ ພາກໃຕ້ຊູດານ ຊຶ່ງຈະເປັນປະເທດໃໝ່ສຸດ ຂອງໂລກ ໃນເດືອນໜ້ານີ້.
ບໍລິສັດລັດວິສາຫະກິດພັດທະນາທີ່ດິນຂອງເກົາຫຼີໃຕ້ກ່າວວ່າ ຕົນໄດ້ລົງນາມໃນຂໍ້ຕົກລົງສະ ບັບນຶ່ງກັບເຂດພາກໃຕ້ Sudan ເພື່ອສ້າງນະຄອນຫຼວງແຫ່ງໃໝ່ຫຼັງຈາກເຂດດັ່ງກ່າວກາຍ ເປັນປະເທດເອກກະລາດໃນເດືອນໜ້າ ບໍລິສັດ LH ກ່າວໃນວັນພະຫັດມື້ນີ້ວ່າ ຕົນຈະໃຫ້ຄວາມສະໜັບສະໜຸນທາງດ້ານເຕັກນິກ ໃນການອອກແບບແຜນແມ່ບົດສຳລັບສ້າງນະຄອນຫຼວງຂອງເຂດພາກໃຕ້ຊູແດນທີ່ຈະເປັນ ປະເທດໃໝ່ສຸດຂອງໂລກ ເມືອງຫຼວງຂອງພາກໃຕ້ Sudan ເວລານີ້ແມ່ນເມືອງ Juba ແຕ່ໄດ້ມີການພິຈາລະນາທີ່ ຈະສ້າງນະຄອນຫຼວງໃໝ່ຂຶ້ນເພື່ອເປັນການຮັບຮູ້ເຖິງຄວາມເປັນເອກກະລາດຂອງຕົນ ເຂດພາກໃຕ້ Sudan ຈະເປັນເອກກະລາດຢ່າງເປັນທາງການ ຈາກພາກເໜືອໃນວັນທີ 9 ເດືອນໜ້ານີ້ ທັງສອງຝ່າຍໄດ້ສູ້ລົບໃນສົງຄາມທີ່ດໍາເນີນມາເປັນເວລາ 21 ປີ ແລະໄດ້ສິ້ນ ສຸດລົງດ້ວຍຂໍ້ຕົກລົງສັນຕິພາບປີ 2005 ພາກໃຕ້ Sudan ໄດ້ລົງຄະແນນສຽງຢ່າງຖ້ວມ ລົ້ນເພື່ອແຍກໂຕອອກຈາກພາກເໜືອໃນການລົງປະຊາມະຕິ ເມື່ອເດືອນມັງກອນປີນີ້